Ef það er eitthvað sem ég virðist aldrei fá nóg af þá eru það ilmkerti eða annarskonar heimilisilmir . Núna þessa stundina er ég með um 5 ólík ilmkerti um alla íbúð og hef ég einnig farið í gegnum margar aðrar tegundir í gegnum tíðina og nýti öll tækifæri til að finna nýja góða ilmi . Ég ákvað að taka saman nokkur sem standa upp úr hjá mér en ilmkerti og ilmstangir er eitthvað sem flestir geta á sig bætt þrátt fyrir að “ eiga allt ” svona fyrir ykkur sem eruð í jólagjafahugleiðingum . 1 . Ég verð að byrja listann á jólakertinu frá Skandinavisk , ég fékk mér eitt slíkt síðustu jól og það eru allar líkur á því að ég kaupi mér annað í ár , þetta eru einfaldlega jólin í krukku svo jólalegur er ilmurinn . Fæst í Epal . / / 2 . Tom Dixon ilmkertin heilluðu mig upphaflega útaf fallegu krukkunum en ilmirnir eru ekki síðri . Fást í Lúmex og Epal . / / 3 . Home ilmlínuna frá Laugar Spa varð ég líka að prófa og hún er æði , við skulum reyndar ekki ræða hversu sjaldan ég hef farið í ræktina á árinu , en í eitt af þeim skiptum þá kom ilmurinn Lemon grass með mér heim , einstaklega frískur og góður . Fæst í Laugum Spa . / / 4 . Ég vann í verslun sem seldi Scintilla vörur þegar ég kolféll fyrir kertunum frá þeim , ilmurinn er mjög sérstakur en afskaplega góður , reynt var að fanga ilm íslenskrar náttúru í kertalínu og þetta er útkoman . Fæst hjá Scintilla . / / 5 . Við erum ófá sem elskum Völuspá kertin , ég hef hingað til alltaf keypt mín erlendis og hef prófað margar týpur frá þeim , þessi fersku þ.e. berjailmirnir standa uppúr hjá mér . Völuspá fæst t.d. í Aftur , Maia og Kastaníu . / / Fínni ilmkerti og ilmstangir kosta oftast örlítið meira en önnur vörumerki , það er alveg vel hægt að kaupa sér ódýra ilmi fyrir heimilið , en það þarf að hafa í huga að þessi kerti hér að ofan brenna hægar og betur og ilmurinn endist því lengur : )